ลืมกินยาคุม 2 เม็ดแถวแรกของแผงเม็ดที่ 4-5 แล้วมีเลือดออกข้อนข้างมาก มีอาการหน่วงท้อง และได้หยุดการกินยาที่เหลือแล้ว อาการแบบนี้คืออะไร แล้วจะสามารถกินยาแผงต่อไปได้เมื่อไหร่คะ
สวัสดีค่ะ เมื่อลืมทานยาคุมกำเนิดไป 2 วัน แล้วมีเลือดออก เลือดที่ออกน่าจะเกิดจากเยื่อบุโพรงมดลูกที่หลุดลอกออกมาจากการขาดกระตุ้นจากฮอร์โมนจากยา คล้ายกับการที่เราทานยาคุมจนครบ 21 เม็ด แล้วเว้นระยะไป 2-4 วัน ก็จะมีเลือดออกมานั่นเองค่ะ ไม่ได้ผิดปกติอะไร ส่วนอาการปวดหน่วงท้อง ก็เป็นอาการที่พบร่วมได้ขณะมีเลือดออกค่ะอย่างไรก็ตาม โดยปกติ เมื่อลืมทานยาคุมกำเนิดไป 2 วัน ควรรีบทานทันทีที่นึกไป 1 เม็ด แล้วทานเม็ดที่ต้องทานในวันนั้นตามเวลาเดิมปกติ ซึ่งจะเท่ากับทานไป 2 เม็ดใน 1 วัน และหลังจากนั้นก็ให้ทานวันละ 1 เม็ดตามเวลาเดิมปกติ และควรงดการมีเพศสัมพันธ์ไปก่อนอย่างน้อย 7 วันด้วยแต่หากได้หยุดทานยาไปแล้ว และยังไม่ได้มีเพศสัมพันธ์ ก็สามารถเริ่มทานยาคุมต่อได้ แต่แนะนำควรซื้อแผงใหม่มาทานตั้งแต่เม็ดแรกเลย และในช่วง 7 วันแรกที่เริ่มทานยาใหม่ แนะนำควรงดการมีเพศสัมพันธ์ไปก่อน เพื่อรอให้ยาได้เริ่มออกฤทธิ์ใหม่ก่อนค่ะ